


	Европейски парламент
2019 – 2024
	[image: EP logo RGB_Mute]



ПРИЕТИ ТЕКСТОВЕ

[bookmark: TANumber]P9_TA(2024)0037
[bookmark: title]Продължаващото преследване на Фалун Гонг в Китай, и по-специално случая на Динг Юанде
[bookmark: DocNumber]
[bookmark: PE]PE756.752
[bookmark: Sujet][bookmark: References]Резолюция на Европейския парламент от 18 януари 2024 г. относно продължаващото преследване на Фалун Гонг в Китай, и по-специално случая на Динг Юанде (2024/2504(RSP))
[bookmark: TextBodyBegin]Европейският парламент, 
–	като взе предвид предишните си резолюции относно Китай,
–	като взе предвид член 144, параграф 5 и член 132, параграф 4 от своя Правилник за дейността,
А.	като има предвид, че от 1999 г. Китайската комунистическа партия (ККП) започва систематично преследване с цел изкореняване на Фалун Гонг; като има предвид, че в цялата Китайска народна република (КНР) свободата на религията се влошава; като има предвид, че основаните на технологии цензура и наблюдение са от основно значение за тази репресия; като има предвид, че член 36 от Конституцията на КПР предвижда, че нейните граждани трябва да се ползват със свобода на религията; 
Б.	като има предвид, че от 1999 г. насам е съобщено за хиляди практикуващи Фалун Гонг, починали вследствие на преследване от ККП; като има предвид, че практикуващите Фалун Гонг често са задържани, като според твърденията са подлагани на изтезания, психологически тормоз и извличане на органи, за да се откажат от вярата си; 
В.	като има предвид, че на 12 май 2023 г. практикуващите Фалун Гонг г-н Динг Юанде и съпругата му г-жа Ма Руимей са арестувани без заповед; като има предвид, че г-жа Ма е освободена под гаранция, но след това е подложена на сплашване от полицията поради кампания за спасяване, водена от техния син в чужбина; 
Г.	като има предвид, че в продължение на 8 месеца г-н Динг е задържан без право на семейни посещения; като има предвид, че на 15 декември 2023 г. той е осъден на три години лишаване от свобода с глоба от 15 000 CNY; като има предвид, че той обжалва това решение; 
1.	настоятелно призовава КНР незабавно да прекрати преследването на практикуващи Фалун Гонг и други малцинства, включително уйгури и тибетци; изисква незабавното и безусловно освобождаване на г-н Динг и всички практикуващи Фалун Гонг в Китай; 
2.	призовава КНР да прекрати вътрешното и транснационалното наблюдение и контрол и потискането на свободата на вярата; настоятелно призовава КНР да спазва задълженията си съгласно международното право и собствената си конституция за зачитане и защита на правата на човека; 
[bookmark: _GoBack]3.	призовава държавите – членки на ЕС, да прекратят договорите за екстрадиция с КНР;
4.	подчертава, че зачитането на правата на човека, демокрацията и принципите на правовата държава следва да бъде в центъра на отношенията на ЕС с Китай; призовава ЕС и неговите държави членки да подкрепят и да съдействат за международно разследване на преследването на практикуващите Фалун Гонг и да повдигат въпроса за преследването на религиозни малцинства във всички политически диалози и диалози за правата на човека с китайските органи; призовава държавите – членки на ЕС, и делегацията на ЕС в КНР да наблюдават съдебните производства; 
5.	призовава ЕС и неговите държави членки публично да осъдят злоупотребите с трансплантации на органи в Китай и да използват глобалния режим на ЕС на санкции за нарушения на правата на човека и националните режими на санкции за нарушения на правата на човека срещу всички извършители и субекти, които са допринесли за преследването на практикуващи Фалун Гонг в Китай и в чужбина; подчертава, че мерките на ЕС следва да включват отказ за издаване на визи, замразяване на активи, експулсиране от териториите на ЕС, наказателно преследване, включително въз основа на извънтериториална юрисдикция, и повдигане на наказателни обвинения на международно равнище; 
6.	възлага на своя председател да предаде настоящата резолюция на институциите на ЕС, правителствата и парламентите на държавите членки и правителството и парламента на КНР. 

